Nariadenie Komisie (ES) č. 1921/2002
z 28. októbra 2002,
ktorým sa mení a dopĺňa nariadenie (EHS) č. 3149/92 o podrobných pravidlách pre zásobovanie potravinami z intervenčných zásob v prospech najzanedbanejších jednotlivcov v spoločenstve
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3730/87 z 10. decembra 1987 stanovujúcim všeobecné pravidlá pre zásobovanie potravinami z intervenčných zásob určeným organizáciám pre distribúciu najzanedbanejším jednotlivcom v spoločenstve [1], naposledy zmenené a doplnené nariadením ES č. 2535/95 [2], najmä na jeho článok 6,
keďže:
(1) Článok 3 nariadenia Komisie (EHS) č. 3149/92 [3], naposledy zmenené a doplnené nariadením (ES) č. 1098/2001 [4]; ustanovuje, že uplatňovanie ročného plánu pre distribuovanie potravín najzanedbateľnejším jednotlivcom sa začne realizovať od 1. októbra do 30. septembra nasledujúceho roka. Kvôli vhodnému riadeniu intervenčných zásob by malo byť ustanovené opatrenie s cieľom zabezpečiť, aby výrobky na distribúciu boli prevedené z intervenčných zásob najneskôr do 31. augusta distribučného roka.
(2) Článok 5 nariadenia (EHS) č. 3149/92 ustanovuje účtovnú hodnotu výrobkov, ktoré sú k dispozícii. Toto opatrenie by malo vziať do úvahy zmeny v intervenčnom projekte, ktoré ovplyvňujú spoločnú organizáciu trhu s hovädzím a teľacím mäsom.
(3) Článok 8 nariadenia (EHS) č. 3149/92 by mal byť zrušený, keďže sa už neuplatňujú náklady týkajúce sa dopravy, ktoré sa refundujú na základe vzniknutých výdavkov.
(4) Opatrenia ustanovené týmto nariadením sú v súlade s názormi dotknutých riadiacich výborov,
PRIJALA TOTO NARIADENIE:
Článok 1
Nariadenie (EHS) č. 3149/92 sa mení a dopĺňa takto:
1. k článku 3 ods. 1 sa vkladá druhý pododsek takto:
"Prevzatie výrobkov z intervenčných zásob sa uskutoční od 1. októbra do 31. augusta nasledujúceho roka."
2. Článok 5 sa nahrádza takto:
"Článok 5
1. Pre Európsky poľnohospodársky usmerňovací a záručný fond (EAGGF), Záručnú sekciu berúc na vedomie príčiny a napriek opatreniam článku 8 nariadenia (EHS) č. 1883/78 [5], účtovnou hodnotou výrobkov uvolnených k intervencii podľa tohto nariadenia je intervenčná cena uplatňovaná od 1. októbra každého roka.
V prípade hovädzieho mäsa, účtovnou hodnotou výrobkov, ktoré sú k dispozícii, je intervenčná cena uplatňovaná 30. júna 2002. Táto cena je predmetom koeficientov stanovených v prílohe.
Pre členské štáty, ktoré neprijali euro, je účtovná hodnota intervenčných výrobkov prepočítaná do národnej meny vo výmennom kurze uplatňovaným 1. októbra.
2. Keď sa intervenčné výrobky prevádzajú z jedného členského štátu do ďalšieho, dodávajúci členský štát zaznamená výrobok doručený ako nulový vstup na účte a cieľový členský štát zaznamená jeho príjem v mesiaci odoslania pri cene prepočítanej v súlade s odsekom 1."
3. Článok 8 sa zrušuje.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Uplatňuje sa od 1. októbra 2002.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 28. októbra 2002